text: Gylden ambolt til campingplads
  30 september 2010 kl. 18.25
  Hvidbjerg Strand Feriepark i Blåvand fik torsdag eftermiddag JydskeVestkystens Erhvervspris, Den Gyldne Ambolt.
  Prisen er uddelt i 26 år - og gives til personer, som har vist sjælden virkelyst i landsdelens erhvervsliv. 
  ? Først og fremmest er I med til at sætte Vestjylland på landkortet, sagde chefredaktør Peter Orry i sin begrundelsen. Vi har brug for alle de gode eksempler, vi kan samle sammen, som viser, at udtrykket Udkantsdanmark ikke er et udtryk, vi bruger i vores del af landet. I har vist, at vi kan, når vi har den gode ide, og når vi har viljen til at føre den ud i livet. Og så har I også gjort noget andet for samfundet: I har skabt mange gode arbejdspladser ? ikke bare jeres egne, men også dem, som I trækker med til andre i området.
  
  sTOLTE OG TAKNEMMELIGE
  ? Vi er meget meget stolte og taknemmelige over prisen. Specielt over begrundelsen, at vi gør noget for landsdelen. Det varmer, sagde en stolt Steen Slaikjær på vegne af familien.
  